
ԱՄՓՈՓԱԹԵՐԹ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ  ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ, ԻՆՉՊԵՍ ՆԱԵՎ ՀՀ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ ՆԱԽԱԳԾԻ ՎԵՐԱԲԵՐՅԱԼ 
	ՀՀ ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ
	05․10․2026 թ․ 

	
	N 01/9-1/25885-2026

	Որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.

1. Նախագծով առաջարկվում է «1176. Ավիացիայի բնագավառում վերահսկողության և կանոնակարգման ապահովում» ծրագրի «11009. Քաղաքացիական ավիացիայի ուժեղացում և միջազգային ստանդարտներին համապատասխանեցում» միջոցառումից 14.6 մլն դրամ ՀՀ կառավարության պահուստային ֆոնդի ներգրավմամբ վերաբաշխել և հատկացնել «1073. Ընդերքի ուսումնասիրության, օգտագործման և պահպանման ծառայություններ» ծրագրի «11005. Արդյունահանող ճյուղերի թափանցիկության նախաձեռնության զարգացման ծրագիր» նոր միջոցառմանը՝ ԱՃԹՆ ստանդարտի պահանջների կատարման, հերթական ազգային զեկույցի պատրաստման և հրապարակման համար:

Նվազեցվող միջոցառման մասով Նախագծի հիմնավորմամբ նշվում է, որ վերաբաշխման արդյունքում 1176-11009 միջոցառման ֆինանսական միջոցների վերականգնման անհրաժեշտություն չի առաջանա։

Այդ կապակցությամբ առաջարկում ենք գնահատել 1176-11009 միջոցառման մինչև տարեվերջ ծախսերի կանխատեսումները և հնարավոր ազատ միջոցներն ուղղել ՀՀ կառավարության պահուստային ֆոնդ:

2. Նախագծում առկա խմբագրական թերությունների մասով առաջարկում ենք.

- Նախագծի վերնագրում ավելացնել «և ՀՀ տարածքային կառավարման և ենթակառուցվածքների նախարարությանը գումար հատկացնելու մասին» բառերը՝ հաշվի առնելով ՀՀ կառավարության 04.12.2025թ. N 1761-Ն որոշման հավելվածով հաստատված պետական բյուջեում վերաբաշխումների և կառավարության պահուստային ֆոնդից հատկացումների իրականացման կարգի 38-րդ կետի 7-րդ ենթակետը և այն, որ Նախագծով հատկացումը կատարվում է պահուստային ֆոնդից,

- Նախագծի 1-ին կետը խմբագրել՝ ավելացնելով նաև «Հայաստանի Հանրապետության 2026 թվականի պետական բյուջեի մասին» ՀՀ օրենքի N 1 հավելվածի N 2 աղյուսակում կատարվող վերաբաշխում կատարելու մասով ձևակերպում,

- Նախագծի NN 1-3 հավելվածներում վերաբաշխումը նախատեսել տարեկան կտրվածքով (թողնել «Տարի» սյունակը),

- Նախագծի N 3 հավելվածի աղյուսակի վերնագիրը «Հայաստանի Հանրապետության կառավարության 2024 թվականի դեկտեմբերի 27-ի № 2060-Ն որոշման № 9 հավելվածի աղյուսակներում կատարվող փոփոխությունները և լրացումները» փոխարինել «Հայաստանի Հանրապետության կառավարության 2025 թվականի դեկտեմբերի 25-ի № 1910-Ն որոշման № 9 և 9.1 հավելվածի աղյուսակներում կատարվող փոփոխությունները և լրացումները» վերնագրով՝ միաժամանակ փոփոխություններ կատարելով հավելվածի աղյուսակում,

- Նախագծի N 3 հավելվածի աղյուսակում խմբագրել «1073-11005» միջոցառման արդյունքային չափորոշիչի՝ 2023-2024թթ տարեկան ազգային զեկույցի կազմում և հրապարակում» ցուցանիշը, քանի որ հիմնավորումներում նշվում է, որ 2026 թվականին նախատեսվում է հրապարակել 2025 թվականի հաշվետու ժամանակահատվածն ընդգրկող հերթական ազգային զեկույցը, որի պատրաստման համար անհրաժեշտ ֆինանսական միջոցները վերաբաշխվում են։
	Ընդունվել է ի գիտություն:
Ընդունվել է։
Կատարվել են անհրաժեշտ փոփոխությունները։




